दिल्ली में मैथिली-भोजपुरी अकादमी बनला के बाद एकर पहिल सांस्कृतिक कार्यक्रम 5 आओर 6 अगस्त के भs रहल अछि. कहि सकय छी जे मैथिली-भोजपुरी अकादमी 5 तारीख सं औपचारिक रूप सं अपन काज शुरू कs देत. मैथिली- भोजपुरी सांस्कृतिक कार्यक्रमक शुरुआत भोजपुरी लोकगीत सं 5 अगस्त के होएत. एहि समारोह के मुख्य अतिथि छथिन्ह दिल्ली के मुख्यमंत्री श्रीमती शीला दीक्षित. श्रीमती शीला दीक्षित मैथिली-भोजपुरी अकादमी के अध्यक्ष सेहो छथिन्ह. अकादमी के उपाध्यक्ष छथिन्ह प्रो. अनिल मिश्रा जी. पहिल दिन भोजपुरी लोकगीत के बाद भिखारी ठाकुर के सुप्रसिद्ध भोजपुरी नाट्यकृति बिदेसिया केर मंचन कएल जाएत. बिदेसिया नाटक केर लेल पटना सं सेहो कलाकार सभ आएल छथिन्ह. कार्यक्रम दिल्ली के मंडी हाउस के श्रीराम सेंटर में होएत. कार्यक्रम सांझ में साढ़े पांच बजे शुरू होएत आओर करीब नौ बजे राति तक चलत.
 दोसर दिनक कार्यक्रम सेहो एहि समय पर शुरू होएत. दोसर दिन 6 अगस्त मैथिली केर नाम अछि. पहिने मैथिली लोकगीतक कार्यक्रम अछि. एहि मे सुन्दरम जी आओर सुश्री राखी जी अपन कार्यक्रम पेश करताह. मिथिलांगन के कार्यक्रम मे दुनु गोटे के सुनय के अवसर मिलल रहय. हिनकर गीतनाद के कार्यक्रम के बाद महेन्द्र मंगलिया जीक सुप्रसिद्ध मैथिली नाटक काठक बनल लोक केर मंचन होएत. मैथिली- भोजपुरी अकादमी बनला के बाद पहिल बेर कार्यक्रम भs रहल अछि. एहि लेल भीड़ कनि बेसि रहत ताहि लेल समय सं अपन सीट लs लेबाक कष्ट करब. आगा अकादमी सं कोनो काज होय तं अहां एहि पता पर सम्पर्क कs सकय छी.
 कार्यक्रम भs रहल अछि ई नीक गप्प अछि. मुदा ई जानि बड़ दुख भेल जे. . . जे लोक सभ मैथिली के लेल संघर्ष कएलाह. . . मैथिली के अष्टम अनुसूची में शामिल करबाबय लेल दौड़- धूप कएलाह. अकादमी बनाबय लेल मुख्यमंत्री लग दौड़लाह. जिनका सभा में मुख्यमंत्री श्रीमती शीला दीक्षित अकादमी बनयबाक घोषणा कएलथिन्ह. अकादमी बनला के बाद हुनका सभ के बिसरा देल गेल अछि. अपना में जतेक लड़ाई. . . झगड़ा होय मुदा जखन मैथिली के विकासक गप्प होय. . . समग्र कार्यक्रमक गप्प होय. . . किताब छपबाक गप्प होय. . . मैथिली साहित्य -संस्कृति के बढ़ावा देबाक गप्प होय ओतए अपन मतभेद सामने नहिं आबए दिऔ. सभ गोटे एक संग आबि मैथिलीक विकासक गप्प करु. ऐना नहिं होय कि कर्म करय कोई आ फल खाय कोई. संघर्ष करता कोई आ मजा उठायताह कोई. एना करब त आगां निस्वार्थ भाव सं काज करय वाला लोक नहिं मिलत. सभ लोक के संग लs क चलय के जरूरत अछि. ई नहिं कि ओ फलां बैनर सं संघर्ष कएने छथिन्ह आओर ओ फलां बैनर सं. अरे महाराज सभ अलग- अलग संघर्ष कएने छथिन्ह तखन न ओकर असर भेल छै. . . आओर सरकार अकादमी बनाबय लेल मजबूर भेल छै. भने अहां दिल्ली में संघर्ष कएले छी मुदा दरभंगा. . . मधुबनी. . . सहरसा. . . पूर्णिया. . . समस्तीपुर में मैथिलीक लेल संघर्ष करय वाला में बिसराबय के कोशिश करब त लोक जल्दीए अहुं के बिसरा देत आ बेसि दिन कुर्सी पर नहिं रहय देत. जे लोकनि अपन संघर्ष सं सरकार के अकादमी बनाबय लेल मजबूर कs सकय छथिन्ह ओ अहां के ओहि ठाम सं उठाकय फेंकय लेल सेहो मजबूर कs सकय छथिन्ह. ताहि लेल प्रेम भाईचारा केर संग मिलि जुलि के चलु. आ मिथिला. . . मैथिलीक विकासक गप्प करु.
 कि होएत मकई के ? ? ?
 मकई के निर्यात पर लागल रोक के बाद बिहारक राजनीति गरमा गेल अछि. आब ई मुद्दा केन्द्र आओर राज्य लड़ाई के विषय बनि गेल अछि. मुख्यमंत्री जी एहि मुद्दा पर प्रधानमंत्री जी के पहिनहि पत्र लिखि चुकल छथिन्ह. अगर पूरा देश में एहि पर रोक लागल रहैत त कोनो बात नहि छल. मुदा एहि पर सिर्फ उत्तर भारते मे रोक लागल अछि. दक्षिण के राज्य मे एहि पर रोक नहि अछि. आब एकटा नीक खबर ई आबि रहल अछि जे केन्द्र सरकार बिहारक मकई के सवा छह सय रुपए क्विंटल पर खरीद सकैत अछि. एहि बारे में अखन फैसला नहि भेल अछि. मुदा एहि पर विचार भs रहल अछि. अगर एहि तरहक कोनो फैसला होएत अछि तs देर सं सही ओ सही फैसला होएत. हजारों किसानक लाखों टन मकई एम्हर-ओम्हर पड़ल अछि. . . बर्बाद भs रहल अछि. कइटा किसान के सामने कंगाल होए के समस्या पैदा भs गेल छै. सरकार के जल्दीए एहि पर गंभीरता सं विचार करय के जरूरत छै. निर्यात पर रोक लगला सं मकई के दाम काफी कम भs गेल अछि. किसान के आगां लागत निकालय के परेशानी खड़ा भ गेल अछि. फायदा नहिं होए. . . नहि होए. . . केहुना लागत निकलि जाए. खाद. . . पानि. . . बिया के पाई निकलि जाए. हालत एहन भs गेल अछि जे जेहि दाम पर सरकार अनाज के खरीद करय छै. . . ओहि न्यूनतम समर्थन मूल्य. . . एमएसपी के दाम सेहो कम भ गेल अछि. पहिने मकई के एमएसपी साढ़े सात सय रुपए क्विंटल छल ओ घटि कए पांच सय रुपए पर आबि गेल अछि. आब अगर सवा छ सय पर खरीदय के फैसला होय छै त कहि सकय छी भागल भूत के लंगोटीए सही. चलु जे किछ मिलि जाय. मुदा मिलय तखन नहि. देखिऔ कि फैसला होएत अछि.
 उत्तर बिहारक कइटा इलाका अखन बाढ़ि मे डूबल अछि. लोक बाढ़िक पानि सं परेशान अछि. रहनाय. . . खनाय. . . पिनाय सं लsक दिशा-मैदान दिस जनाय तक के तकलीफ अछि. ऐहन मे भारत सरकार के मकई के निर्यात पर रोक लगयला सं मिथिलांचलक कोशी क्षेत्रक किसान परेशान छथि. कोशीक बाढ़ि वाला इलाका में मकई प्रमुख फसल अछि. लोकक खनाय. . . पिनाय. . . सभ किछ खेती पर निर्भर अछि आओर एहि इलाका के खेती आई- काल्हि बड़ किछ मकई केर खेती पर निर्भर अछि. बाढ़ि वाला एहि इलाका मे एहि नकदी फसल सं लोकक चेहरा पर खुशहाली आएल अछि. मुदा एकर निर्यात पर रोक लगला सं किसानक चेहरा मुरझा गेल अछि. जेना -तेना कोनो दाम पर अपन फसल के. . . अनाज के बेच रहल छथिन्ह. किएक तं बेसि दिन ओ एकरा अपना पास रखिओ नहिं सकैत छथि. बाढ़ि कनि बिसेक भेल नहिं कि सभ मकई केर भंडार पानि में बहि जाएत. मुदा किछिए किसान अपन मकई बेच सकलाह अ. ज्यादातर किसानक मकई अखनो हुनके पास छनि. व्यापारी सभ जे थोक मे किसान सं माल खरीद लैत छलाह ओ एकदमे सं हाथ खिंच लेने छथिन्ह. व्यापारी सभ के कहनाय छनि जे सरकारे रोक लगा देने छै त हम कि कs सकय छी. हम एकदम मजबूर छी. किसानक मकईक फसल बर्बाद भs रहल अछि. लाखों टन मकई रेलवे के वैगन मे. . . ट्रक आओर ट्रेक्टर पर लादल रखल अछि. मुदा जेहिना लादल गेल तेहिना राखल अछि. सिर्फ किसाने नहिं सभ परेशान छथि. . . व्यापारी. . . मजदूर. . . घोड़ा-गाड़ी वाला सभ. सभक कमाई एक दोसरा सं जुड़ल अछि.
 एहि में अगर पूरा देश मे निर्यात पर रोक लागल रहैत त सोचलो जा सकैत छल मुदा ई रोक दक्षिण भारतक किसानक मकई पर नहिं अछि. दक्षिण के किसान के एहि सं छूट मिलल अछि. कहि सकय छी जे ई मिथिलाक. . . बिहारक किसान केर संग सौतेला भेदभाव अछि. आओर ई भेदभाव केंद्र् सरकार कs रहल अछि. लाखों. . . करोड़ों रुपया के फसल बर्बाद भs रहल अछि आ कृषि मंत्री शरद पवार सदिखन केर भांति सुतल छथि. एम्हर काने नहिं द रहल छथिन्ह. हिनका जकां खतSSमSS कृषि मंत्री आई तक भारत में शायदे कोनो भेल होताह. हिनकर नींद तखने टूटत जखन कि मिथिला में सेहो हिनकर अपन राज्य महाराष्ट्र के विदर्भ जकां किसान खुदकुशी करय लगताह. हिनकर जे करनी छैन ओ त एहने लगैत छनि. पहिने किछ नहिं करताह बाद मे लोन माफ करथिन्ह आ विदेश सं घटिया अनाज मंगाय लोक के खिओथिन्ह.
 कोशी क्षेत्रक किसान सभ एहि के लेल काफी विरोध प्रदर्शन सेहो कएलाह अछि. धरना प्रदर्शन सेहो भेल. मुख्यमंत्री नीतीश कुमार प्रधानमंत्री के पत्र लिखि निर्यात पर लागल रोक हटावय के मांग सेहो कएलथिन्ह अ. प्रधानमंत्री के भेजल अपन पत्र में मुख्यमंत्री साफ कहलथिन्ह अ जे बिहार मे 17 लाख मिट्रिक टन मकई के पैदावार होएत अछि जे देश मे होय वाला मकई के पैदावार के 10 प्रतिशत अछि. आओर एकर खेती करय वाला बेसि किसान छोट किसान छथि. जिनकर सभ किछ खेतीए पर निर्भर अछि. पहिने जे मकई साढ़े सात सय रुपए क्विंटल बिकाय छल आई ओ पांच सय रुपए क्विंटल बिका रहल अछि. जाहि कारणे किसान के काफी नुकसान उठाबय पड़ि रहल अछि आब देखल जाय प्रधानमंत्री कि करय छथिन्ह. अगर ओ एहि पर ध्यान नहिं देथिन्ह त देशक खाद्यान्न सुरक्षा खतरा मे पड़ि सकैत अछि.
 एहि में अगर पूरा देश मे निर्यात पर रोक लागल रहैत त सोचलो जा सकैत छल मुदा ई रोक दक्षिण भारतक किसानक मकई पर नहिं अछि. दक्षिण के किसान के एहि सं छूट मिलल अछि. कहि सकय छी जे ई मिथिलाक. . . बिहारक किसान केर संग सौतेला भेदभाव अछि. आओर ई भेदभाव केंद्र् सरकार कs रहल अछि. लाखों. . . करोड़ों रुपया के फसल बर्बाद भs रहल अछि आ कृषि मंत्री शरद पवार सदिखन केर भांति सुतल छथि. एम्हर काने नहिं द रहल छथिन्ह. हिनका जकां खतSSमSS कृषि मंत्री आई तक भारत में शायदे कोनो भेल होताह. हिनकर नींद तखने टूटत जखन कि मिथिला में सेहो हिनकर अपन राज्य महाराष्ट्र के विदर्भ जकां किसान खुदकुशी करय लगताह. हिनकर जे करनी छैन ओ त एहने लगैत छनि. पहिने किछ नहिं करताह बाद मे लोन माफ करथिन्ह आ विदेश सं घटिया अनाज मंगाय लोक के खिओथिन्ह.
 कोशी क्षेत्रक किसान सभ एहि के लेल काफी विरोध प्रदर्शन सेहो कएलाह अछि. धरना प्रदर्शन सेहो भेल. मुख्यमंत्री नीतीश कुमार प्रधानमंत्री के पत्र लिखि निर्यात पर लागल रोक हटावय के मांग सेहो कएलथिन्ह अ. प्रधानमंत्री के भेजल अपन पत्र में मुख्यमंत्री साफ कहलथिन्ह अ जे बिहार मे 17 लाख मिट्रिक टन मकई के पैदावार होएत अछि जे देश मे होय वाला मकई के पैदावार के 10 प्रतिशत अछि. आओर एकर खेती करय वाला बेसि किसान छोट किसान छथि. जिनकर सभ किछ खेतीए पर निर्भर अछि. पहिने जे मकई साढ़े सात सय रुपए क्विंटल बिकाय छल आई ओ पांच सय रुपए क्विंटल बिका रहल अछि. जाहि कारणे किसान के काफी नुकसान उठाबय पड़ि रहल अछि आब देखल जाय प्रधानमंत्री कि करय छथिन्ह. अगर ओ एहि पर ध्यान नहिं देथिन्ह त देशक खाद्यान्न सुरक्षा खतरा मे पड़ि सकैत अछि.
 जखन हम ई समाचार पढ़लौं जे नेपालक पहिल उपराष्ट्रपति परमानंद झा अपन मिथिलांचल के छथिन्ह. मन गदगद भs गेल. परमानंद जी मूल रूप सं दरभंगा जिलाक कुशेश्वरस्थान प्रखंड के गरौल गाम सं छथिन्ह. हिनकर पिताजीक नाम स्व. मदन झा छन्हि. परमानंद जी चारि भाई में सभ सं पैघ छथिन्ह. हिनका सं छोट धनानंद झा दरभंगा के हसनचक में साइकिल के दोकान चलाबय छथिन्ह. धनानंद जी शुभंकरपुर टोल में रहय छथिन्ह. हिनका सं छोट भाई विराटनगर में इंजीनियर छथिन्ह आ सभस छोट भाई नेपाल के सप्तरी जिला के मौवाहा गाम में शिक्षक छथिन्ह. हिनकर परदादा शंकर झा अपना जमाना में बड़का पहलवान छलखिन्ह आ हिनका सं खुश भs नेपाल नरेश मौवाहा गाम में हिनका रहय लेल 2100 एकड़ जमीन देलथिन्ह. जेहि के बाद ओ गरौल सं मौवाहा चलि गेलाह. शंकर जी के पुत्र भेलन्हि भयंकर दत्त झा. भयंकर दत्त झा जी के छह संतान भेलन्हि जेहि में सं सभस छोट मदन झा जी क पुत्र छथिन्ह परमानंद झा जी.
 परमानंद जी क शुरुआती पढ़ाई मधुबनी जिलाक खजौली हाई स्कूल मे भेलन्हि. आ कॉलेजक पढ़ाई मधुबनी के आर के कॉलेज सं. एहि के बाद कानूनक पढ़ाई नेपाले सं कएलथिन्ह आओर आगां केर पढ़ाई के लेल बेल्जियम सेहो गेलाह. परमानंद जी नेपालक उच्चतम न्यायालय में न्यायाधीश सेहो छलाह. छह मास पहिने रिटायर भेलाह अ. हिनका उपराष्ट्रपति बनला सं गरौल गाम में खुशी के माहौल अछि. गरौल में हिनकर पूर्वज के बनावल डीह आओर मंदिर आईओ अछि. ओना परमानंद जीक गाम में अनाय नहि के बराबर होई छन्हि मुदा गाम सं जुड़ाव मात्र सं पूरा उलाका में खुशी छै. . . होय किएक नहिं जखन हम मिथिला मात्र सं जुड़ाव सं एतेक खुश छी त ओ त हुनकर गाम के छथिन्ह. परमानंद जी शांत स्वबाव के व्यक्ति छथिन्ह ऑओर खाली समय में ताश खेलनाय हिनका पसंद छन्हि.
 परमानंद जी क शुरुआती पढ़ाई मधुबनी जिलाक खजौली हाई स्कूल मे भेलन्हि. आ कॉलेजक पढ़ाई मधुबनी के आर के कॉलेज सं. एहि के बाद कानूनक पढ़ाई नेपाले सं कएलथिन्ह आओर आगां केर पढ़ाई के लेल बेल्जियम सेहो गेलाह. परमानंद जी नेपालक उच्चतम न्यायालय में न्यायाधीश सेहो छलाह. छह मास पहिने रिटायर भेलाह अ. हिनका उपराष्ट्रपति बनला सं गरौल गाम में खुशी के माहौल अछि. गरौल में हिनकर पूर्वज के बनावल डीह आओर मंदिर आईओ अछि. ओना परमानंद जीक गाम में अनाय नहि के बराबर होई छन्हि मुदा गाम सं जुड़ाव मात्र सं पूरा उलाका में खुशी छै. . . होय किएक नहिं जखन हम मिथिला मात्र सं जुड़ाव सं एतेक खुश छी त ओ त हुनकर गाम के छथिन्ह. परमानंद जी शांत स्वबाव के व्यक्ति छथिन्ह ऑओर खाली समय में ताश खेलनाय हिनका पसंद छन्हि.
 बिहारक सभ तकनीकी शिक्षण संस्थान केर एकटा अलग विश्वविद्यालय होएत. एहि विश्वविद्यालय के नाम आर्यभट्ट ज्ञान विश्वविद्यालय रखल जाएत. पटना में खुलय वाला ई विश्वविद्यालय मानव संसाधन विकास मंत्रालय के अधीन काज करत. राज्य कैबिनेट सं एकर मंजूरी मिलि गेल अछि. आओर उम्मीद अछि जे विधेयक एहि मानसून सत्र में पेश करि देल जाएत. बिहारक सभ इंजीनियरिंग, प्रबंधन, विधि, फॉर्मेसी कॉलेज के एहि विश्वविद्यालय सं जोड़ि देल जाएत. सरकारी होय या निजी. . . सभ शैक्षणिक संस्थान एहि विश्वविद्यालय सं सम्बद्ध रहताह. सभ संस्थानक एडमिशन आओर परीक्षा के स्टैंडर्ड. . . मानक आर्यभट्ट ज्ञान विश्वविद्यालय तय करत. ई पंजाब तकनीकी विश्वविद्यालय के तर्ज पर बनावल जाएत. उम्मीद कएल जा रहल अछि जे एहि सं बिहारक तकनीकी संस्थानक पढ़ाईक स्तर में सुधार आएत. आओर उच्च शिक्षा केर लेल बाहर जाए वाला विद्यार्थी के घरे पर स्तरीय आओर नीक पढ़ाई के मौका मिलत.
 बिहार मे नवका आईआईटी मे सात अगस्त सं पढ़ाई शुरू भs जाएत. बिहारक आईआईटी के उद्घाटन मानव संसाधन विकास मंत्री अर्जुन सिंह करताह. बिहारक लेल ई गर्वक गप्प अछि. जेहि के लेल बिहार सालक साल इंतजार कएलक ओ अगिला मास पूरा भs जाएत. ओना अखन आईआईटी कैम्पस नहि बनल अछि. ई कैम्पस बिहटा में करीब 300 एकड़ में बनत. काज चलि रहल अछि. अखन जे सात तारीख सं पढ़ाई शुरू होएत ओ पाटलीपुत्र पोलिटेक्निक में होएत. अर्जुन सिंह जी उद्घाटन करय लेल राजी भs गेलखिन्ह अ. उद्घाटन समारोह में मुख्यमंत्री नीतीश कुमार सेहो शामिल रहताह. ओ मुख्य अतिथिक रूप में समारोह के मान बढ़ौतिन्ह. उद्घाटन के लेल तैयारी जोर शोर सं चलि रहल अछि. बिहार आईआईटी के लेल एडमिशन भs चुकल अछि. सिर्फ पढ़ाई शुरू होबाक देरी छै. एहि बेर 120 सीट के लेल एडमिशन भेल अछि. एहि में 40 टा सीट मैकेनिकल. . . 40 टा इलेक्ट्रानिक आ 40 टा कम्प्यूटर इंजीनियरिंग के लेल अछि.
 शिक्षा केर मामला में अपन मिथिलांचल अखनो बड़ पिछड़ल अछि. पढ़ाई- लिखाई के मामला में बड़ किछ करय के जरूरत अछि. बेसि सं बेसि लोक अपन नुनु. . . धियापुता के स्कूल भेजथिन्ह एकरा लेल लोक में जागरूकता लाबय पड़त. शिक्षा के प्रति बिना जागरूकता लएने विकासक बात करनाय बेकार होएत. शिक्षित भेला पर लोक अपन अधिकार आओर कर्तव्य के प्रति जागरूक होताह. नीक- बेजाय के नीक सं समझि पयताह. अपन जीवन स्तर में सुधारि लाबि सकताह. अखन लोक जे दस तरहक शोषण के शिकार होय छथि ओहि सं छुटकारा पयताह. समाज के निचला तबका के लेल सरकार सेहो बड़ किछ कs रहल अछि. मुदा ओहि सभ के जानकारी लोक के नहि रहैत अछि. सरकार शिक्षा. . . रोजगार. . . कामकाज. . . बीमा. . . रोटी . . कपड़ा आओर मकान के लेल दसियों टा कार्यक्रम चलाबैत अछि. मुदा बिना पढ़ल लिखल. . . शिक्षित भेने एकर फायदा उठयनाय मुश्किल अछि. एकटा काज कराबय के लेल दस टा लोक सं पूछय पड़ैत अछि. कमीशन दय पड़ैत अछि. मुदा साक्षर भेला पर एहि सभ सं बचल जा सकय अ. सरकार के विभिन्न योजना सभ के बेसि सं बेसि फायदा उठाबल जा सकय अ.
 गाम सभ में लोक सभ दु चारि साल अपन नुनु के स्कूल भेजय छथिन्ह. मुदा कनिक छटिकगर भेलाह पर स्कूल भेजनाय बंद करि काज पर लगा दैत छथिन्ह. हुनकर परेशानी सेहो रहैत छनि. एहि सभ के ध्यान में रखैत स्कूल में दिन में खाना देबय के योजना शुरू कएल गेल अछि. किताब कॉपी मुफ्त में देल जाएत अछि. कई ठाम तं लड़की सभ के साइकिल सेहो देल गेल अछि. विद्यार्थी सभ के नाम सं बैंक में खाता खोलल गेल अछि. ओहि में सरकार तरफ सं पाई जमा कएल गेल अछि. नीक विद्यार्थी के वजीफा. . . छात्रवृत्ति सेहो देल जाइत अछि. एहि दिशा में एनजीओ सभ सेहो काज कs रहल अछि. मुदा एनजीओ सभ के अपन काज में कनि गंभीरता लाबय के जरूरत अछि. जे होय सरकार शिक्षा के क्षेत्र में गंभीरता सं जुटल अछि. एहि में लोक के सेहो सहयोग करय के चाहि. प्राथमिक स्तर पर सुधारि के लेल शुरुआती स्तर पर एहि साल दरभंगा में 32 टा नवका प्राथमिक स्कूल खोलल जाएत. ई स्कूल सर्वशिक्षा अभियान के तहत खोलल जाएत. एकरा संगे जिलाके 141 प्राथमिक स्कूल के मध्य विद्यालय में बदलि देल जाएत. ओकरा मिडिल स्कूल के दर्जा दए देल जाएत. त सरकार के एहि काज में सहयोग करु आओर फायदा उठाउ.
 गाम सभ में लोक सभ दु चारि साल अपन नुनु के स्कूल भेजय छथिन्ह. मुदा कनिक छटिकगर भेलाह पर स्कूल भेजनाय बंद करि काज पर लगा दैत छथिन्ह. हुनकर परेशानी सेहो रहैत छनि. एहि सभ के ध्यान में रखैत स्कूल में दिन में खाना देबय के योजना शुरू कएल गेल अछि. किताब कॉपी मुफ्त में देल जाएत अछि. कई ठाम तं लड़की सभ के साइकिल सेहो देल गेल अछि. विद्यार्थी सभ के नाम सं बैंक में खाता खोलल गेल अछि. ओहि में सरकार तरफ सं पाई जमा कएल गेल अछि. नीक विद्यार्थी के वजीफा. . . छात्रवृत्ति सेहो देल जाइत अछि. एहि दिशा में एनजीओ सभ सेहो काज कs रहल अछि. मुदा एनजीओ सभ के अपन काज में कनि गंभीरता लाबय के जरूरत अछि. जे होय सरकार शिक्षा के क्षेत्र में गंभीरता सं जुटल अछि. एहि में लोक के सेहो सहयोग करय के चाहि. प्राथमिक स्तर पर सुधारि के लेल शुरुआती स्तर पर एहि साल दरभंगा में 32 टा नवका प्राथमिक स्कूल खोलल जाएत. ई स्कूल सर्वशिक्षा अभियान के तहत खोलल जाएत. एकरा संगे जिलाके 141 प्राथमिक स्कूल के मध्य विद्यालय में बदलि देल जाएत. ओकरा मिडिल स्कूल के दर्जा दए देल जाएत. त सरकार के एहि काज में सहयोग करु आओर फायदा उठाउ.
 एकटा नीक खबर अछि. पता लागल अ जे सहरसा के नवहट्टा गाम के एकटा अप्रवासी भारतीय. . . एनआरआई गोद लs लेलखिन्ह अ. एनआरआई के गोद लेना के बाद एहि गामक तस्वीर बदलनाय शुरू भs गेल अछि. सहरसा के नवहट्टा गाम के इलाका कोशी नदी के जद में आबय छै. हर साल एहि ठामक लोग के बाढ़िक परेशानी सं दु चारि होबय पड़ैत छन्हि. बाढि एहि ठामक लोक के लेल तबाही लs क अबैत अछि. कोशी नदी के आस पास बसल गाम घर. . . इलाका पिछड़ल अछि. विकासक दरस नहि होएत अछि. इंफ्रास्ट्रक्चर के मामला होय. . . या दोसर विकासक. . . हर क्षेत्र में पिछड़ल अछि. पिछड़ापन के लेल अपन नेता सभ सेहो जिम्मेदार छथिन्ह जे केवल वोट लेबय जानय छथिन्ह . . . काज करय के नहि. दोसर राज्य में जाउ. गाम. . . घर चमचम करैत रहैत छै. . . चौबीसों घंटा बिजली. . . टेलीफोनक सुविधा घोड़ा- गाड़ी के सुविधा. गली- गली में पक्की सड़क. अपना दिस शहर में सेहो टुटल सड़क मिलत. पता नहिं चलत कतs गड्डा छै आ कतs सड़क.
 एहि सभ के बीच अगर कोनो एनआरआई एहन हिम्मत कएलाह अ त हुनकर जतेक तारीफ कएल जाए कम होएत. ई त आओर एनआरआई के लेल प्रेरणाक गप्प अछि. खबर अछि जे सभ सं पहिने गाम में एकटा मंदिर बनाबल जा रहल अछि ओकर बाद एकटा इंजीनियरिंग कॉलेज सेहो खोलल जाएत. एहिठामक पेपर मिल के फेर सं सेहो चालू करय के बात छै. अगर ई सभ सच में होएत तं इलाका में विकासक रफ्तार तेज होएत आओर देखादेखि दोसरो इलाका में विकासक काज होएत.
 एहि सभ के बीच अगर कोनो एनआरआई एहन हिम्मत कएलाह अ त हुनकर जतेक तारीफ कएल जाए कम होएत. ई त आओर एनआरआई के लेल प्रेरणाक गप्प अछि. खबर अछि जे सभ सं पहिने गाम में एकटा मंदिर बनाबल जा रहल अछि ओकर बाद एकटा इंजीनियरिंग कॉलेज सेहो खोलल जाएत. एहिठामक पेपर मिल के फेर सं सेहो चालू करय के बात छै. अगर ई सभ सच में होएत तं इलाका में विकासक रफ्तार तेज होएत आओर देखादेखि दोसरो इलाका में विकासक काज होएत.
 बिहार मे विश्वविद्यालयक. . . महाविद्यालयक हड़ताल सं विद्यार्थी सभक पढ़ाई खूब हर्जा होएत अछि. पिछला दिन हड़ताल सं परेशान भs कइटा विद्यार्थी सभ ओपेन यूनिवर्सिटी में नाम लिखा लेलाह. देश में ओना त कइटा विश्वविद्यालय सं पत्राचार केर माध्यम सं पढ़ाई होइ छै. मुदा बिहार. . . मिथिला. . . अपना दिसक बेसि विद्यार्थी या त नालंदा ओपेन यूनिवर्सिटी या इंदिरा गांधी खुला विश्वविद्यालयमे नाम लिखाबैत छथिन्ह. खबर तं ऐहन छै जे एहि बेर ओपेन यूनिवर्सिटीमे पिछला साल सं दुगुना दाखिला भेल अछि. आओर अखन नाम लिखैनाय रुकल अ नहि . . . जारी अछि.
 ओना इंदिरा गांधी ओपेन यूनिवर्सिटी. . . इग्नू के स्टडी मैटेरियल बड़ नीक होएत अछि. एकर स्टडी मैटेरियल सं अहां प्रतियोगी परीक्षा के तैयारी नीक जकां कs सकैत छी. एकर पाठ्यक्रम तैयार करय वाला टीम में ओहि विषयक विद्वान लोकनि सभ के शामिल कएल जाइत अछि. किताब सभ उच्च स्तरीय होएत अछि. इग्नू कामकाजी. . . नौकरीपेशा लोकक लेल एकटा वरदान के तरह अछि. नौकरी के संग घर बैसल पढ़ाई करैत रहुं. . . डिग्री. . . डिप्लोमा प्राप्त करैत रहुं. रोज-रोज कॉलेज जाए आओर हाजिरी के चक्कर नहिं रहैत अछि. जखन मन होय पढैत रहुं. एहि में नौकरी के संग पढ़ाई सेहो भs जाइत अछि. ई व्यापारी. . . व्यवसायी सभ के लेल सेहो नीक मौका उपलब्ध कराबैत अछि. काम सं संग घर बैसल. . . दुकान पर बैसल पढ़ाई करु. कोनो दिक्कत होय तं स्टडी सेंटर. . . रीजनल सेंटर जाउ. . . अहांक समस्याक समाधान भs जाएत. नाम लिखाबय के मामला में बिहार के स्थान देश में पहिल अछि. बिहार में दुटा रीजनल सेंटर अछि. . . पटना आओर दरभंगा में. झारखंड में रांची में अछि. बिहार में बेसि दाखिला बीए. . . बीकॉम. . . बीसीए के लेल होएत अछि. ओना इंग्नू के कएटा प्रबंधन आओर डिग्री . . . डिप्लोमाक संग सार्टिफिकेट कोर्स सेहो चलैत अछि. इग्नू के पढ़ाई ज्ञान दर्शन चैलन के माध्यम सं सेहो होएत अछि.
 ओना इंदिरा गांधी ओपेन यूनिवर्सिटी. . . इग्नू के स्टडी मैटेरियल बड़ नीक होएत अछि. एकर स्टडी मैटेरियल सं अहां प्रतियोगी परीक्षा के तैयारी नीक जकां कs सकैत छी. एकर पाठ्यक्रम तैयार करय वाला टीम में ओहि विषयक विद्वान लोकनि सभ के शामिल कएल जाइत अछि. किताब सभ उच्च स्तरीय होएत अछि. इग्नू कामकाजी. . . नौकरीपेशा लोकक लेल एकटा वरदान के तरह अछि. नौकरी के संग घर बैसल पढ़ाई करैत रहुं. . . डिग्री. . . डिप्लोमा प्राप्त करैत रहुं. रोज-रोज कॉलेज जाए आओर हाजिरी के चक्कर नहिं रहैत अछि. जखन मन होय पढैत रहुं. एहि में नौकरी के संग पढ़ाई सेहो भs जाइत अछि. ई व्यापारी. . . व्यवसायी सभ के लेल सेहो नीक मौका उपलब्ध कराबैत अछि. काम सं संग घर बैसल. . . दुकान पर बैसल पढ़ाई करु. कोनो दिक्कत होय तं स्टडी सेंटर. . . रीजनल सेंटर जाउ. . . अहांक समस्याक समाधान भs जाएत. नाम लिखाबय के मामला में बिहार के स्थान देश में पहिल अछि. बिहार में दुटा रीजनल सेंटर अछि. . . पटना आओर दरभंगा में. झारखंड में रांची में अछि. बिहार में बेसि दाखिला बीए. . . बीकॉम. . . बीसीए के लेल होएत अछि. ओना इंग्नू के कएटा प्रबंधन आओर डिग्री . . . डिप्लोमाक संग सार्टिफिकेट कोर्स सेहो चलैत अछि. इग्नू के पढ़ाई ज्ञान दर्शन चैलन के माध्यम सं सेहो होएत अछि.
 जयनगर -समस्तीपुर के बीच जल्दीए एकटा आओर सवारी गाड़ी शुरू भ रहल अछि. अखन एहि रुट पर गाड़ी के बड़ दिक्कत अछि. दु टा गाड़ी के बीच चारि-चारि. . . पांच-पांच घंटा के समय अछि. एकटा गाड़ी छुटल नहिं कि इंतजार करैत रहुं. मधुबनी जिला के लोक सभ के जिला मुख्यालय आओर दरभंगा आबय -जाय लेल भारी परेशानी के सामना करय पड़ैत अछि. बड़ी लाइन पर ट्रेन चलनाय शुरू भेला के बादो अखनो बसे के आसरा अछि. आब देखु नबका ट्रेन के टाइमिंग केहन राखल जाइत अछि. एहि के लेल लोकल यात्री सभ सं सेहो फीडबैक लेबाक चाही जे कोन समय पर गाड़ी चलानाय नीक रहत. एकरा संगे एकटा आओर खबर अछि जे लौकहा सं झंझारपुर के बीच चलय वाला 228 डाउन आब सकरी तक चलत. एहि सं सेहो इलाका के लोक सभके सुविधा मिलत. मधुबनी- राजनगर के बीच पड़य वाला मंगरपट्टी के लोक के लेल नीक खबर ई अछि जे आब मंगरपट्टी में हाल्ट बनत. एहि सं इलाका के लोक के आब बाहर जाय लेल मधुबनी आबि के ट्रेन नहिं पकड़य पड़त.
 ललित नारायण मिथिला विश्वविद्यालय कैम्पस में आंदोलनरत 25 बर्खास्त शिक्षाकर्मी के गिरफ्तार करि 14 दिन के लेल जेल भेज देल गेल अछि. विश्वविद्यालय के बर्खास्त 283 शिक्षक आओर कर्मचारी सभ के जबरन धरनास्थल सं हटाएल गेल. डीएसपी आओर एसडीओ के अगुवाई में हिनका सभ के अहिठाम सं हटा देल गेल आ विरोध करय वाला के 31 जुलाई तक जेल भेज देल गेल. हिनका सभ पर सरकारी कामकाज में बाधा पहुंचाबय आओर विश्वविद्यालय कर्मी के संग अभद्रता के आरोप लगाएल गेल अछि. करीब मास पहिने दिन 20 जून के महाराजा लक्ष्मेश्वर सिंह मेमोरियल कॉलेज दरभंगा आओर झूमक महासेठ धर्मप्रिय लाल महिला कॉलेज मधुबनी के 283 शिक्षाकर्मी के बर्खास्त कए देल छल. जकर बाद सं बर्खास्त शिक्षाकर्मी विश्वविद्यालय मुख्यालय पर ताला जड़ि घेरा डालो-डेरा डालो आंदोलन पर छलाह. तहिआ सं विश्वविद्यालय के कामकाज ठप छल. परीक्षा सेहो नहिं भs सकल. परीक्षा समय पर नहिं भेला सं सेशन पिछड़ि गेल अछि. गिरफ्तारी के बाद सं विश्वविद्यालय में आब फेर सं पहिने जकां कामकाज शुरू भ गेल अछि.
 सावन आबि गेल. सावन आबय के संग कांवड़ ल s क बाबाधाम जनाय सेहो शुरू भs गेल अछि. बोल बम के नारा अछि. . . बाबा एकटा सहारा अछि. . . . आओर बोल बम- बोल बम बोलैत लोक सुल्तानगंज सं जल भरि बाबाधाम के लेल निकलि पड़लाह अछि. सुल्तानगंज सं लsक बाबाधाम देवघर रावणेश्वर महादेव तक 105 किलोमीटर के रास्ता केसरिया. . . भगवा रंग में रंगि जाएत अछि. आन दिन त लोक बस. . . गाड़ी सं बाबाधाम चलि जाइत छथि मुदा भरि सावन लोकक कोशिश पैदल कांवड़ ल जाइ के रहैय छन्हि. भरि सावन बिहार. . . उत्तर प्रदेश. . . बंगाल. . . असम. . . नेपाल के संग दोसरो ठाम सं लोक आबि बाबा के दर्शन करैत छथि. सुल्तानगंज में उत्तरवाहिनी गंगा में नहाकए पूजा पाठ कS जल भरि नंगे पैर बोल बम- बोल बम बोलैत बाबा धाम लेल विदा होएत छथि. सुल्तानपुर में बाबा अजगैबीनाथ के दर्शन सेहो करय छथि ई मंदिर बीच गंगा में अछि आ नाव सं जाsक दर्शन करय पड़ैत अछि. सुल्तानगंज सं भगवा. . . केसरिया कपड़ा पहिन लोक कांवड़ लए चलैत छथि. एहि 105 किलोमीटर के यात्रा कई तरहे होएत अछि. कइटा लोक भरि रास्ता डंडवत करैत चलय छथि. हुनका बाबाधाम पहुंचय में बीस दिन सं मास दिन तक लगि जाइत छनि. जखन कि डाकबम के दौड़ैत -दौड़ैत चौबीस घंटा के भीतर जल धारय के रहय छनि. ओना पैदल चलय वाला में लोक अपन सामर्थ्य के अनुसार दु. . . तीन. . . चारि दिन में बाबा धाम पहुंचय छथि. यात्रा के बीच सभ तरहक साफ-सफाई पर विशेष ध्यान राखय पड़ैत अछि. मन भक्ति भाव सं भरि यात्रा करय पड़ैत अछि. दर-दुनिया भूलि. . . सभ किछ बिसरि बस बाबा के याद करैत. . . बोलबम. . . बोलबम बोलैत चलैत रहुं. बाबाधाम पहुंचि बाबा के दर्शन करू. बाबा पर जल धारु. सभ चिंता . . . फिकिर सं मुक्त भs जाउ. भरि सावन रोज सत्तर. . . अस्सी हजार लोक बाबा भोलेनाथ के दर्शन करय छथिन्ह. सोमवार के तs लाख. . . सवा लाख तक चलि जाइत अछि. आखिरी सोमवारी के तs तीन. . . चारि लाख धरि लोक पहुंचय छथिन्ह जल धारय लेल. बाबाधाम में सांझक श्रृंगार देखय वाला होइत अछि. बड़ नीक दृश्य होएत अछि ओकर. हमर घर के त सं सभ गोटे कइ बेर बाबाधाम गेल छथिन्ह. हम एके बेर गेल छी जखन मिडिल स्कूल में छलहुं. गांव सं एकटा बस रिजर्व कएल गेल छल. तीस. . . चालीस टा लोक छलहुं. बड़ नीक लागल. एकटा स्वर्गीक आनंद छल. मन करैत छल जे सालों भर एहन यात्रा होएत रहत त कतैक नीक रहत. हम अपना बारे में एकटा गप्प आओर सुनाबैत छी जे सुल्तानगंज सं जल भरि चलला के बाद बाबाधाम धरि हम केवल रसगुल्ला खा रहलौं. हमर नाम रसगुल्ला बन राखि देल गेल रहय ओहि समय. बच्चा में तs ओकर आनंद जे मिलल से कहल नहिं जा सकैत अछि. रास्ता में धर्मशाला में रुकनाय. . . भरि रास्ता सत्संग. . . प्रवचन. . . धर्मक बात. . . नैतिकताक गप्प. बड़ असर पड़ैत अछि नैतिक शिक्षा के. कोनो सभ्य समाज. . . शांतिपूर्ण समाज के लेल माता -पिता. . . बड़ लोकक ज्ञानक बात बड़ असर करय छै. आधुनिकता के दौर में नैतिक शिक्षा के कमी शुरू में नहिं लोकक के उम्र भेला पर जरूर खटकैत अछि. खैर छोडुं एहि गप्प के. बाबाधाम के पेड़ा बड़ स्वादिष्ट होएत अछि. मन करैत अछि खाइते रहि. केतबो खाउ मन नहिं भरत. एहि ठामक मकुरदाना. . . पेड़ा के प्रसाद के कोनो जवाब नहिं अछि. बाबाधाम सं बद्धि. . . प्रसाद. . . सिंदुर लाबि पूरा गाम. . . रिश्तेदारी में बांटल जाइत अछि. आई काल्हि लोकक के कामकाज में व्यस्त रहला के कारणे समय नहिं मिलैत छनि. मुदा समय मिलय त एक बेर पैदल एहि यात्रा पर जरूर जाउ. सब किछ भूलि. . . कामकाज घरे पर छोड़ि जाएब त बेसि आनंद आएत. भरि रास्ता हरियाली. . . केसरिया. . . भगवा रंग में रंगल गाम घर. . . रास्ता. . . लोकक मजा लिअ. मस्ती में डूबि जाउ. लागत सभ किछ एहिठाम छै. मुदा एहि के लेल अहां के. . . अपना के वर्तमान में राखय पड़त. ई नहिं के अपने कांवड़ ल चलि रहल छी आओर ध्यान घर पर आ दोसर ठाम अछि.
 19 जुलाई सं 18 अगस्त मास धरि चलय वाला एहि श्रावणी मेला के लेल सरकार के तरफ सं सेहो खूब तैयारी रहय छै मुदा कहल जा रहल छै जे एहि बेर आन सालक हिसाब सं सुविधा कम छै. सुल्तानगंज सं बाबाधाम तक रास्ता में रहय. . . बैसय. . खाय पिबय. . . शौचालय. . . चिकित्सा के व्यवस्था दुरुस्त नहिं अछि. एहि गर्मी में लोकक लेल पानि के जे इंतजाम छै ओकरा अहां समुचित नहिं सकैत छी. लोक के पानि खरीद के पिबय पड़ि रहल अछि. एहि बेर गर्मी सेहो किछ बेसि अछि. उम्मीद करु जे सावन में मेघ बरसय. आओर जंs मेघ बरसि गेल तं फेर कोन चिंता. . . मेघक झूमति बौछार के बीच झूमति चलु. तं देर कोन बात केर निकलि चलुं बाबा के दर्शन करय लेल.
 19 जुलाई सं 18 अगस्त मास धरि चलय वाला एहि श्रावणी मेला के लेल सरकार के तरफ सं सेहो खूब तैयारी रहय छै मुदा कहल जा रहल छै जे एहि बेर आन सालक हिसाब सं सुविधा कम छै. सुल्तानगंज सं बाबाधाम तक रास्ता में रहय. . . बैसय. . खाय पिबय. . . शौचालय. . . चिकित्सा के व्यवस्था दुरुस्त नहिं अछि. एहि गर्मी में लोकक लेल पानि के जे इंतजाम छै ओकरा अहां समुचित नहिं सकैत छी. लोक के पानि खरीद के पिबय पड़ि रहल अछि. एहि बेर गर्मी सेहो किछ बेसि अछि. उम्मीद करु जे सावन में मेघ बरसय. आओर जंs मेघ बरसि गेल तं फेर कोन चिंता. . . मेघक झूमति बौछार के बीच झूमति चलु. तं देर कोन बात केर निकलि चलुं बाबा के दर्शन करय लेल.
 सरकार बचत कि जाएत ?
 जेना -जेना 22 तारीख नजदीक आबि रहल अछि सरकार के दिल के धड़कन बढ़ि रहल अछि. भने सरकार के कहनाय होय कि हुनका पास बहुमत के आंकड़ा अछि. . . अमर सिंह सेहो संग आबि भने कहथिन्ह कि 280 के समर्थन अछि. मुदा संख्या के लs कs यूपीए के सभ नेता सभके बीपी अखन बढ़ल छनि. एकटा- एकटा वोट जुटनाय मुश्किल भs रहल छै. 272 के आंकड़ा तक पहुंचनाय एवरेस्ट के फतह करनाय सं बेसि कठिन भs गेल छै. झारखंड मुक्ति मोर्चा के शिबू सोरेन आओर राष्ट्रीय लोकदल के अजित सिंह सेहो पेंच लगौने छथिन्ह. जखन कि सरकार अजित सिंह के पार्टी के तीन टा वोट के लेल लखनऊ के हवाई अड्डा अमौसी के नाम हिनकर पिताजी पूर्व प्रधानमंत्री चौधरी चरण सिंह जी के नाम पर करय के एलान सेहो कs देलक. हल्ला सेहो भ गेल कि तीन वोट एक एयरपोर्ट. मुदा अजित सिंह अपन हाथ पकड़य नहिं दs रहल छथिन्ह. सरकार के बेचैनी बढ़ौने छथिन्ह.
 खबर त इहो छै जे सरकार शिबू सोरेन उर्फ गुरुजी के फेर सं केन्द्रीय मंत्रिमंडल में शामिल करय लेल तैयार अछि. मुदा गुरुजी अखन एतबे गुरुदक्षिणा पर राजी नहिं भs रहल छथिन्ह. खुशपुस्सी छै जै आबय वाला चुनाव के लेल अजित सिंह जी आओर गुरुजी बेसि सीट मांगि रहल छथिन्ह. हिनकर इहो चिंता छनि जे अगर ओ सरकार के वोट दैत छथिन्ह आ सरकार गिरि पड़य छै त वायदा के कोनो महत्व नहिं रहत. किएक तs सरकारे नहिं रहत तs ओ मंत्रि केना बनताह. एहि लेल ओ कोनो फैसला करय सं पहिने सभ गरे देख लेबय चाहय छथिन्ह. बीजेपी से कहि रहल छै जे अगर ओ सरकार के गिरा देथिन्ह तs ओ हुनका झारखंड के मुख्यमंत्री बनाबय में मदद करत. ओम्हर देवेगौड़ा से अटकैने छथिन्ह. अपन पत्ता नहिं खोलि रहल छथिन्ह. हुनका तं लs दs क अपन पुत्रक चिंता रहैत छनि. पुत्रक प्रेम में ओ कर्नाटक सरकार गंवा चुकल छथि. किछ दिन पहिने तक यूपीए के संगी टीआरएस आब साफ कहि देलक अछि जे ओ सरकार के खिलाफ वोट करत. कांग्रेस के अपन सांसद सेहो सिरदर्द साबित भs रहल छनि. भिवानी सं निलंबित सांसद कुलदीप विश्नोई के कहनाय छनि जे ओ विरोध में वोट देताह. कर्नाटक के चारिटा सांसद बीजेपी के सम्पर्क में अछि. ममता बनर्जी त सरकार के पक्ष में जा सकय छथिन्ह ओना नेशनल कांफ्रेंस अखन कोनो फैसला नहिं करलक अछि. जेल में बंद दु टा सांसद सूरजभान आओर मोहम्मद शहाबुद्दीन के वोटिंग में जाय के इजाजत देल गेल अछि. एक- एक वोट के जुटाबय लेल दिन राति एक कs देल गेल अछि. मुदा राजनीति में आखिरी समय तक किछ कहनाय मुश्किल अछि. अगर दु चारि टा सांसद 22 जुलाई के गैर हाजिर रहय छथिन्ह तहुं सं सरकार के खेल बनि सकत अछि. चलु छोड़ु हुनका सभ के बीपी बढ़ाबय दिऔन. अपना सभ त पर्दा उठला पर सभ देखिए लेब. अपन नींद किएक खराब करि किएक तs क्लाइमैक्स आबय तक रोचकता बनल रहय सेहे बेहतर.
 खबर त इहो छै जे सरकार शिबू सोरेन उर्फ गुरुजी के फेर सं केन्द्रीय मंत्रिमंडल में शामिल करय लेल तैयार अछि. मुदा गुरुजी अखन एतबे गुरुदक्षिणा पर राजी नहिं भs रहल छथिन्ह. खुशपुस्सी छै जै आबय वाला चुनाव के लेल अजित सिंह जी आओर गुरुजी बेसि सीट मांगि रहल छथिन्ह. हिनकर इहो चिंता छनि जे अगर ओ सरकार के वोट दैत छथिन्ह आ सरकार गिरि पड़य छै त वायदा के कोनो महत्व नहिं रहत. किएक तs सरकारे नहिं रहत तs ओ मंत्रि केना बनताह. एहि लेल ओ कोनो फैसला करय सं पहिने सभ गरे देख लेबय चाहय छथिन्ह. बीजेपी से कहि रहल छै जे अगर ओ सरकार के गिरा देथिन्ह तs ओ हुनका झारखंड के मुख्यमंत्री बनाबय में मदद करत. ओम्हर देवेगौड़ा से अटकैने छथिन्ह. अपन पत्ता नहिं खोलि रहल छथिन्ह. हुनका तं लs दs क अपन पुत्रक चिंता रहैत छनि. पुत्रक प्रेम में ओ कर्नाटक सरकार गंवा चुकल छथि. किछ दिन पहिने तक यूपीए के संगी टीआरएस आब साफ कहि देलक अछि जे ओ सरकार के खिलाफ वोट करत. कांग्रेस के अपन सांसद सेहो सिरदर्द साबित भs रहल छनि. भिवानी सं निलंबित सांसद कुलदीप विश्नोई के कहनाय छनि जे ओ विरोध में वोट देताह. कर्नाटक के चारिटा सांसद बीजेपी के सम्पर्क में अछि. ममता बनर्जी त सरकार के पक्ष में जा सकय छथिन्ह ओना नेशनल कांफ्रेंस अखन कोनो फैसला नहिं करलक अछि. जेल में बंद दु टा सांसद सूरजभान आओर मोहम्मद शहाबुद्दीन के वोटिंग में जाय के इजाजत देल गेल अछि. एक- एक वोट के जुटाबय लेल दिन राति एक कs देल गेल अछि. मुदा राजनीति में आखिरी समय तक किछ कहनाय मुश्किल अछि. अगर दु चारि टा सांसद 22 जुलाई के गैर हाजिर रहय छथिन्ह तहुं सं सरकार के खेल बनि सकत अछि. चलु छोड़ु हुनका सभ के बीपी बढ़ाबय दिऔन. अपना सभ त पर्दा उठला पर सभ देखिए लेब. अपन नींद किएक खराब करि किएक तs क्लाइमैक्स आबय तक रोचकता बनल रहय सेहे बेहतर.
 गरीब रथ के चलय के लेल लोक के अखन आओर इंतज़ार करय पड़ि सकैत अछि. दिल्ली में जारी राजनीतिक संकट के कारणे आब गरीब रथ के 20 तारीख सं शुरू नहिं होय के उम्मीद अछि. राजनीतिक उठापटक के कारण रेलमंत्री लालू प्रसाद यादव के जयनगर आबि एकरा शुरू करनाय मुश्किल छनि. कहि सकय छी अखन एहि ट्रेन के चलय के जतरा नहिं बनल अछि. आब देखु सरकार बचय अ कि जाय अ. सरकार बचत त लालू जी जल्दीए अएताह झंडा दिखाबय लेल. नहिं त एक बेर फेर लटकि जाएत मामला. लोकक माननाय छलन्हि जे एहि ट्रेन के चलला सं दिल्ली के संग- संग जयनगर सं दरभंगा. . . समस्तीपुर जनाय सुविस्तगर भs जाएत. किएक तs बड़ी लाइन बनलो पर अखन धरि ट्रेन के टाइम टेबल ठीक नहिं छै. तीन-तीन. . . चारि चारि घंटा घरि ट्रेनक इंतजार करय पड़ैत छै. कइ बेर तs ट्रेन के इंतजार करय सं नीक पैदल चलि जनाय बुझाइत अछि. हमरे लिअ. किछ दिन पहिने मधुबनी गेल छलहुं. मधुबनी सं राजनगर जाइ के छल. स्टेशन पर पहुंचला पर पता चलल जे ट्रेन चारि घंटा लेट अछि. आब कि करल जाय. ताबैत में स्टेशन पर राजनगर के जान-पहचान वाला तीन टा लड़का मिलि गेल. सभ लोकनि तय कएलौं जे इंतजार करय सं नीक पैदल चलल जाय. हम चारु गोटे हंसैत बतियाएत. . . रेलक पटरी पकड़ि राजनगर लेल विदा भेलहुं. रास्ता में कुसियार खाएत दु घंटा में राजनगर पहुंच गेलहुं. ट्रेन आबय सं दु घंटा पहिने. ओ त हम सभ युवक छलहुं ताहि लेल पटरी काते कात चलि गेलहुं. मुदा परिवार के संग. . . नेना-भुटका के संग लs एना नहिं भs सकैत अछि. आओर रोज- रोज एना पैदल नहिं जा सकय छी. बड़ी लाइन बनला के बाद जयनगर सं दरभंगा आओर समस्तीपुर के बीच दु- तीन टा लोकल ट्रेन आओर चलाबय के जरूरत छै. तखन जा क एहि ठामक लोकक परेशानी किछ कम होएत.
 बरसातक मौसम अछि. चारुकात पानि-पानि. पानि में एम्हर-ओम्हर भागैत माछ. पानि सं पोखरि. . . डबरा के संग-संग खेत खलिहान सभ डूबि जाइत अछि. खेत. . . बाध दिस माछ पकड़ैत लोक सभ दिख जयताह. कोई बंसी लs त कोई टॉप लs माछ पकड़य में व्यस्त. मिथिलांचल में माछ सभ लोकक पसंदक खनाय अछि. मिथिला में त कोनो शुभ काज बिना माछ के सम्पन्न नहिं होएत. कतोहुं जाउ माछक दर्शन भs गेल त समझु जतरा बनि गेल. कोनो नीक काज सं पहिने माछक दर्शन कराएल जाइत अछि. दरभंगा राज कैम्पस में कई ठाम महल में. . . गेट पर माछक निशान बनल देखबा के मिलि जाएत. मिथिला पेंटिंग में सेहो माछक पेंटिंग के खूब स्थान मिलल अछि.
 मिथिला के कोनो गाम. . . शहर में जाउ हाट बाजार में माछ जरूर मिलत. किछ मिलय या नहिं मिलय. जेहि गाम में जतेक पोखरि ओ ओतेक समृद्ध. जिनका जइटा पोखरि ओ ओतेक समृद्ध. खाय पियवाला लोकक पहचान घरक पिछबाड़ा में छोट छिन्ह पोखरि. कोनो पाहुन. . . कुटुम्ब अएला. . . एकटा जाल फेंकबयलौं. . . दु चारि टा नीक माछ निकलि गेल. पाहुनक स्वागतक इंतजाम भs गेल. जतेक छोट पोखरि ओतेक स्वादिष्ट माछ. पोखरिक रोहु. . . सिंघी. . . मांगुर माछक कोनो जवाब नहिं. जतेक स्वाद अहांके पोखरिक माछ के मिलत ओ स्वाद समुद्र्क आ नदी केर माछ के नहिं मिलत. एहि स्वादक कारणे दिल्ली अएला के बाद हम माछ खनाय छोड़ि देलहुं. गाम में पोखरिक माछ खाय के आदत छल दिल्ली अएलहुं नीक नहिं लागल. माछ खाय के मन करय त पोस्ता दाना के सब्जी बना कs खा ली. खैर छोड़ु ऊ गप्प.
 ओना दिल्ली नोएडा में माछ खूब मिलैत अछि मुदा ज्यादातर माछ आंध्र प्रदेश दिस सं आबैत अछि. दिल्ली में सेहो नीक खपत अछि. मुदा अपना मिथिलांचलक बाते किछ जुदा छै. हाट बाजार में जाउ माछ के देखते किनबाक मन भs जाइत. . . घर सं कहल गेल होय फनां तरकारी लेने आयब आ माछ देखैत हरियर तरकारी भूलि माछ किन लयनौं. एहि कारणे मिथिलांचव नहिं पूरा बिहार में माछ एकटा उद्योगक रूप ल लेने छै. मुदा आई काल्हि अपन मिथिला में सेहो ज्यादातर आंध्रा क माछ देखबा में आबय छै. दक्षिणक राज्य सं माछ आबय लागल अछि. शुरू में त एहि पर बेसि ध्यान नहिं देल गेल मुदा आब जखन बाहर सं माछ अनाय में तेजी भेल त सरकार सेहो जागल अछि. अगर उत्पादन के हिसाब सं देखल जाय त बिहार में अखन ढाई लाख मीट्रिक टन माछ के उत्पादन होइत अछि. सरकार के कोशिश एकरा बढ़ा कs दुगुना करय के अछि. अखन हर साल आंध्र प्रदेश सं करीब 200 करोड़ रुपया के माछ मंगायल जाइत अछि. . . यानी आयात कएल जाइत अछि. एहि सं काफी पैसा राज्य के बाहर जा रहल अछि. सरकार आब मछली पालन पर गंभीरता सं सोचि रहल अछि. एहि लेल 600 करोड रुपया के इंतजाम कएल गेल अछि. आओर सरकार के कोशिश छै जे अगिला किछ साल में एतेक माछक उत्पादन होय जे बिहार माछक निर्यात करय के स्थिति में होय. एहि सं लोकक आमदनी बढ़त आओर जीवन स्तर में सुधारि सेहो होएत.
 माछ मिथिलाक. . . बिहारक संस्कृति में रचि- बसि गेल अछि. अगर ई कोशिश पहिने भेल रहित त आई माछ आओर मखान के कारोबार सं मिथिलाक सम्पन्नता किछ आओर रहैत. अखनो देऱ नहिं भेल अछि. जखने जागि तखने सवेरा. मुदा एहि के लेल गंभीरता सं प्रयास करय के जरूरत छै. अगर ई कएल गेल त माछ आ मखान मिथिलाक माथक रेखा बदैलि दैत.
 बरसातक मौसम चलि रहल अछि. . . सब किछ हरियाइल अछि. . . चारूकात हरियरी देखि मन खुश भs जाइत अछि. मन करैत अछि जे खेत. . . गाछी दिस घुमिते रहि. . . हरियरी के देखिते रहि. . . खेत में धानक हरियर बीया. . . आमक गाछी में हरियर. . . पीयर आम. एम्हर. . . ओम्हर. . . जिम्हर देखु चारूकात या त पानि या हरियरी. . . रंगबिरंगा फूल. . . पोखरि. . . डबराक कात में में बंसी लs क माछ पकड़ैत लोक. बड़ धैर्यक जरूरत होइछै एकरा लेल. शांति सं बैसल रहु माछक इंतजार में. सभ किछ भूलि. ई काज सभ सं नहिं भs सकैत अछि. अहां ओतेक देर एकटा माछ लेल इंतजार करिए नहिं सकय छी. एको पाव माछ भेल कि मस्त. कोनो चिंता फिकिर नहिं. एहिना अपन मिथिला सभस शांत. . . संतुष्टि वाला जगह नहिं अछि ? सभ अपना में मस्त. झगड़ा भेल त दोसरा के लागल झड़नीए भs रहल अछि. चूड़ा-दही. . . माछ-भात खाके मस्त रहनाय दुनिया मिथिलाक लोक सं सीख सकैत अछि. गाम में नहिं किछ रहितो लोक जतेक मस्त रहैत छथि. . . शहर अएला पर सब किछ रहितो ओतेक खुशी नहिं मिलैत छन्हि. किछ त जरूर एहन छै गामक माटि में जे अभाव में. . . परेशानी में. . . कष्ट में. . . फाटल अंगा में. . . टूटल चप्पल में. . . चुअइत छप्पड़ में. . . भसकल दलान में. . . कादो पानि में भगवान महादेव जकां मस्त रखैय छन्हि. कम आमदनी. . . कम पैसा- रूपयो में लोक खुश छथि. बाजार के असर बेसि नहिं पड़ल अछि. ई नहिं छै जे गाम में आ दिल्ली बम्बई में साबुन. . . सर्फ. . . डीजल. . . पेट्रोल. . . गैस. . . खाद. . . सीमेंट. . . तेल. . . मसाला. . . चावल. . . दाल के दाम में कोनो अंतर छै. किछ मामला में त गाम में दाम बेसि छै तखनो गाम लोग शहरक लोक सं बेसि चिंता फिकिर सं मुक्त रहैत छथिन्ह. भs सकैत अछि एकर एकटा कारण संयुक्त परिवार सेहो होय. दादा-दादी. . . काका-काकी. . . भैया-भौजी. . . दीदी. . . पीसी सभ लोक के संग संग रहय के कारणे परिवार. . . लोक के एकटा सुरक्षा के भाव रहय छै. एकोटा आदमी के कमयला पर पूरा परिवार के भरण पोषण होइत अछि. सभ मिलि-जुइल. . . बांइट-चोंइट के कमाय खाय छथि. एक आदमी के दुख दोसरो के दुख होइत अछि. आ जखन दुख बंटय छै त कम भs जाइत अछि आ सुख बांटला पर बढैत अछि. आ मिथिलाक गाम घर के लोकक सुखी होनाय के एकटा कारण इहो छै जे ओ सुख के एक दोसरा सं बांटय छथिन्ह. मिलि-जुइल के रहय छथिन्ह. ई बात शहर में नहिं होइत अछि. एके ठाम रहलो पर मम्मी डैडी एकटा फ्लैट में. . . बेटा-पुतोहु दोसर फ्लैट में. . . बेटी-दामाद तेसर फ्लैट में ककरो सं ककरो कोई लेना देना नहिं. बर्तन-बासन सभ अलग. एहन में दुख -सुख बंटत केना. दुख बंटत नहिं क कटत केना आओर सुख बंटत नहिं त बढ़त केना.
 सदस्यता लें संदेश (Atom)